એ ઉપરાંત કપલ્સની હેલ્થમાં પણ વરાઈટી લાવવાનો પ્રયાસ કર્યો છે. તેમ છતાં જો આ અભ્યાસના ડેટાને અમેરિકામાં લાગુ કરવો હોય તો ઉંમરમાં કપલ્સ ચારથી છ વર્ષની છૂટછાટો લઈ શકે છે કારણ કે અમેરિકામાં IVF દ્વારા માતૃત્ત્વ ધારણ કરવાની સંભાવનાઓ યુરોપ કરતાં વધારે સારી પુરવાર થઈ છે. અમેરિકાની ઓહાયો સ્ટેટ યુનિવર્સિટીના ડો. મેલિસા ગોસ્ટ કહે છે કે ‘હું આ મોડ્યૂલના આધારે કોઈને એમ નહીં કહી શકું કે તમે ૨૭ વર્ષના થઈ ગયા છો. જો કુદરતી રીતે ત્રણ બાળક ઇચ્છતા હોવ તો હવે એક પતિ શોધી લો. લગ્ન કરવા અને બાળક લાવવા માટે માનસિક રીતે તૈયાર થવું એ બહુ જ વ્યક્તિગત બાબત છે, પરંતુ આ અભ્યાસનો જો સામાજિક રીતે પ્રચાર થાય તો કપલ્સને ફેમિલી પ્લાનિંગમાં સરળતા રહેશે.’